Orientering fra altanudvalget i AB Thor

Det har efter svære forhandlinger med kommunen vist sig umuligt at opfylde alle beboerønsker om placeringen af altaner.

Vores ejendom har hos kommunen en høj bevaringsværdighed. Derfor er der nogle særlige etiske krav der forlanges overholdt vedrørende opsætningen af altaner mod gaden.

Følgende betingelser er gældende:

* Ingen lejlighed må få mere end én altan. Dette er fordi underliggende lejligheder er så små at lysforholdene ikke må forringes med mere end én overliggende altan.
* Gadealtaner må kun opsættes i søjler eller ranker med mindst to altaner i hver, og der skal samtidig sikres mulighed for senere opfyldning af ranken.

Det vil sige at lejligheder ud for en tom plads i ranken på gaden ikke kan få en altan til gården.

At få de hensyn til at forenes vil være en nærmest uløselig opgave, og i hvert fald så tidskrævende, at altanudvalget har valgt at følge kommunens anbefaling om enten at opsætte altaner til gaden eller til gården.

Sandbjerggade og Høsterkøbgade har ikke problemet, da der kun er ønsker om altan til gården.

I Nærumgade er der 4 ønsker om gårdaltan og 21 om gadealtan.

I Lundtoftegade er 12 ønsker om gårdaltan og 13 ønsker om gadealtan.

Som det blev oplyst på generalforsamlingen, er samarbejdet med tidligere rådgiver afsluttet og altanudvalget er i øjeblikket i gang med at indhente tilbud ny byggeteknisk rådgiver. Efterfølgende bliver der mulighed for eventuelle nytilkomne ønsker om altan, idet der skal udfærdiges nye tegninger med retvisende placeringer, til godkendelse hos kommunen.